sprevádzajúci návrh na mobilizáciu Fondu solidarity Európskej únie na účely poskytnutia pomoci Chorvátsku a Poľsku v súvislosti so živelnou pohromou a poskytnutia zálohových platieb pre Grécko, Chorvátsko, Írsko, Maďarsko, Nemecko, Portugalsko a Španielsko v súvislosti so závažným ohrozením verejného zdravia

DÔVODOVÁ SPRÁVA

1.Úvod

Návrh opravného rozpočtu (NOR) č. 9 na rok 2020 je pripojený k návrhu na mobilizáciu Fondu solidarity Európskej únie (FSEÚ) vo výške 823 548 633 EUR s cieľom poskytnúť pomoc:

§Chorvátsku v súvislosti so zemetrasením, ktoré zasiahlo mesto Záhreb a župy Záhreb a Krapina-Zagorje v marci 2020 (683 740 523 EUR),

§Poľsku v súvislosti s povodňami v Podkarpatskom vojvodstve v júni 2020 (7 071 280 EUR) a

§siedmim členským štátom (Grécku, Chorvátsku, Írsku, Maďarsku, Nemecku, Portugalsku a Španielsku) v súvislosti so zálohovými platbami v reakcii závažné ohrozenie verejného zdravia spôsobený pandémiou COVID-19 začiatkom roka 2020 (132 736 830 EUR).

V NOR č. 9/2020 sa navrhuje vložiť 734 596 756 EUR vo forme záväzkov a platieb do všeobecného rozpočtu na rok 2020, a to po odpočítaní záloh už vyplatených Chorvátsku v súvislosti so zemetrasením (88 951 877 EUR).

2.Financovanie

V súlade s článkom 10 ods. 1 nariadenia Rady (EÚ, EURATOM) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 predstavovala celková suma disponibilná na začiatku roka 2020 na mobilizáciu FSEÚ 1 150 524 045 EUR, pričom ide o súčet prostriedkov pridelených na rok 2020 vo výške 597 546 284 EUR a prostriedkov pridelených na rok 2019 vo výške 552 977 761 EUR, ktoré neboli vynaložené a boli prenesené do roku 2020 (obe sumy v bežných cenách).

Ako sa uvádza v nasledujúcej tabuľke, vzhľadom na predchádzajúce rozhodnutie o mobilizácii v roku 2020 predstavuje suma, ktorú možno mobilizovať v tejto fáze roka 2020, 871 530 231 EUR.

Suma, ktorá je v súčasnosti disponibilná v rámci Fondu solidarity: Suma v EUR Prostriedky pridelené na rok 2020 597 546 284 Plus nevyužitá suma z prostriedkov pridelených na rok 2019, ktorá bola prenesená do roku 2020 +552 977 761 [25 % pridelených rozpočtových prostriedkov na rok 2020, ktoré sa majú zadržať do 1. októbra 2020] [149 386 571] Mínus celková výška navrhovanej pomoci pre PT (Hurikán Lorenzo), ES (extrémne počasie DANA 2019), IT (nepriaznivé počasie 2019) a AT (nepriaznivé počasie 2019) -278 993 814 Disponibilná suma od januára do septembra 2020 722 143 660 Maximálna suma, ktorá je v súčasnosti k dispozícii 871 530 231 Celková suma navrhnutá na mobilizáciu pre Chorvátsko, Poľsko a zálohy v súvislosti s Covid-19 -823 548 633 Disponibilné prostriedky zostávajúce do 31. 12. 2020 47 981 598





3.Rozpočtové prostriedky požadované v rozpočte na rok 2020

Komisia navrhuje opravu rozpočtu na rok 2020 zvýšením viazaných, ako aj platobných rozpočtových prostriedkov v rozpočtovom riadku 13 06 01 o 734 596 756 EUR (pozri tabuľku nižšie).

Sumy v EUR Rozpočtový riadok Názov Viazané rozpočtové prostriedky Platobné rozpočtové prostriedky 13 06 01 Pomoc členským štátom v prípade veľkej živelnej pohromy so závažnými dôsledkami na životné podmienky, prírodné prostredie alebo hospodárstvo 734 596 756 734 596 756 Spolu 734 596 756 734 596 756

4.Súhrnná tabuľka podľa okruhov VFR